Carl Fredrik Albert Christensen
Store norske leksikon,Biologi,Vitenskapsgrener i biologien,Biologer,Botanikere
Carl Fredrik Albert Christensen var en dansk botaniker. Han arbeidet med bregner, skrev en rekke monografier om dem og skaffet seg internasjonalt ry som en av de mest kunnskapsrike kjennere av denne plantegruppen.
Hans Index filicum (1905–1934) er grunnleggende, og ble etterfulgt av andre (1965–1985). I tillegg er hans bibliografiske arbeider Den danske botaniske litteratur 1880–1911 (1913) og 1912–1939 (1940), og Den danske botaniks historie (1924–1926) av stor betydning. Den siste omfatter også norsk botanikks historie frem til oppløsningen av Danmark-Norge i 1814. Les mer i Store norske leksikon botanikk planter